יונאן

יוּ'נָּאן (; בסינית מסורתית: 雲南; בפין-יין: Yúnnán; מילולית: "מדרום לעננים") הוא מחוז הררי בדרום-מערב הרפובליקה העממית של סין. המחוז משתרע על פני 383,195 קמ"ר ועל פי מפקד האוכלוסין משנת 2020, התגוררו בו כ-47.2 מיליון תושבים. בירתו היא העיר קוּנְמִינְג.

גאוגרפיה
המחוז מגוון מאוד מבחינה גאוגרפית והמגוון ביותר בסין מבחינה דמוגרפית. בדרום ובמערב גובל המחוז במדינות וייטנאם, לאוס ומיאנמר. הדבר ניכר הן באקלים והן בתרבות באזורים אלה, וצפון-מערב המחוז מהווה את האזורים המוגנים בשלושת הנהרות המקבילים ביונאן במעמד אתר מורשת עולמית.

חבל שִׂישְׁוַאנְגְבַּאנַּה בדרומו של המחוז נמצא בתוך חוג הסרטן. הוא טרופי ומזכיר את דרום-מזרח אסיה, הקבוצה האתנית הדומיננטית בו היא הדאי, ממשפחת העמים התאילנדים והלאוטים.

לעומתו, צפון-מערב המחוז גובל במחוז טיבט והדבר משתקף אף הוא הן באקלים והן בתרבות. זהו אזור הררי. הפסגה הגבוהה בו, קה-ואגבו (או מֵייְלִי שְׂוֵ'ה-שָׁאן 梅里雪山/Méilĭ xuěshān בסינית) שבאזור דֶצֶ'ן מתנשאת לגובה כ-6,740 מטר. באזור טיבטים רבים וכן מיעוטים אחרים, כגון יִי הקרובים לטיבטים.

בין לבין, המחוז מתהדר גם במגוון הגדול ביותר של חי וצומח בסין, עם צמחי בר של אזורים טרופיים, סובטרופיים, ממוזגים וקרים. מתוך 30,000 מיני צומח בסין, ניתן למצוא 18,000 מינים ביונאן. זהו גם מחוז עשיר בגופי מים ובמשקעים, ובין היתר זורמים דרכו נהרות המקונג והיאנגצה. המחוז גם עשיר במחצבים שונים, מתכות שונות, דלקים ועוד.

מבחינה אתנית, זהו המחוז המגוון ביותר בסין, עם 26 קבוצות אתניות שונות, מתוך ה-56 המוכרות על ידי הממשל. למעשה, מוגדרים שמונה אזורים במחוז כ"נציבויות אוטונומיות" של מיעוט כלשהו. בני ההאן (קבוצת הרוב בסין) מהווים 67% מהאוכלוסייה, והיתר משתייכים לקבוצות הבאות: יי וטיבטים בנציבות דיצ'ינג בצפון-מערב; באי בנציבות דאלי במערב; דאי בנציבות שׂישוואנגבאנה בדרום ובנציבות דֶחוֹנְג במערב; האני (או "אַחַה") בּלַאנְג וגִ'י-נְווֹ גם הם בשׂיוואנגבאנה; אַצַ'אנְג, גִ'ינְגְפּוֹ ודֶאַנְג גם הם בחבל דחונג;
נאסי (או "נאחי"), מוסואו ופּוּמִי בנציבות לִיגְ'יַאנְג; וַה, לַאהוּ ונוּ לאורך המקונג; לִיסוּ בנציבות נוּגְ'יַאנג בצפון מערב; קבוצות אתניות נוספות, לאו דווקא ייחודיות ליונאן, הן חְווֵי (סינים מוסלמים), מְיַאו (או "הְמונְג"), גְ'וַאנְג, בּויִי, יַאו, ועוד. במסגרת המאמצים לשמר את מורשתן של הקבוצות האתניות, הוכרז חלק מהשטח שבו מתגוררים בני ההאני כאתר מורשת עולמית בשם הנוף התרבותי של טרסות האורז בחונגחה האני.

יונאן הייתה בשנות השלושים אחד המחוזות הנחשלים ביותר בסין וככזאת הייתה היעד של הצעתו של יעקב ברגלס מ-1939, ליישב מאה אלף פליטים יהודיים. מאידך גיסא, כמקור האספקה היחיד של הממשל הסיני במלחמת סין–יפן השנייה 1937-1945 בדרך בורמה שנסללה מבורמה לקונמינג, היוותה יונאן את צינור החמצן לצייאנג קאישק להמשך הלחימה, והחל מ-1943 טיסות האספקה של הבריטים ובני בריתם, מהודו לקונמינג, דרך ה"האמפ", הפכו את העיר קונמינג ויונאן כולה למקום אסטרטגי חשוב לקיום סין, וגרמו לתנופת פיתוח משמעותית לעיר ולמחוז.

החל משנת 1983 החל גידול בייצור פרחי הנוי, ויונאן הפכה ליצרנית פרחי הנוי הגדולה בעולם, המייצרת את מרבית צריכת הפרחים של סין, שהיא צרכנית הפרחים הגדולה בעולם.

לקראת סוף המילניום התפתחה ביונאן גם תעשיית תיירות ענפה בעידוד ממשלתי, כשהערים קונמינג, דאלי, ליג'יאנג, זונדיאנג (שנגרילה) ואזור לוגו-חו, הפכו ליעדי תיירות פנים וחוץ מובילים ונבנו שדות תעופה וכבישים רבים לעודד תעשייה זאת.

בסלעים של מחוז יונאן התגלה בשנת 2013 הדג אנטלוגנאתוס, שהוא הסוג הקדום ביותר של חולייתנים לסתניים.

במחוז נבנה סכר באיחטאן, התחנה ההידרואלקטרית השנייה בגודלה בעולם והסכר הרביעי בגודלו בעולם מבחינת נפח.

חלוקה מנהלית
מחוז יונאן מחולק לשמונה נציבויות עירוניות ושמונה נציבויות אוטונומיות:
חלוקה מנהלית של יונאןשםכתב סיניפין-ייןאוכלוסייה (מפקד 2020)שטחצפיפותהעיר קוּנְמִינְג昆明市Kūnmíng Shì8,460,08821,017402.5העיר צ'וּ'גִ'ינְג曲靖市Qŭjìng Shì5,765,77529,044198.5העיר יוּ'שִׂי玉溪市Yùxī Shì2,249,50214,807151.9העיר בָּאוֹשָׁאן保山市Băoshān Shì2,431,21119,063127.5העיר גָ'אוֹטוֹנְג昭通市Zhāotōng Shì5,092,61122,441226.9העיר לִיגְ'יָאנְג丽江市Lìjiāng Shì1,253,87820,55860.99העיר פּוּ'אֶר普洱市Pŭ'ĕr Shì2,404,95444,24754.35העיר לִינְצָאנְג临沧市Líncāng Shì2,257,99123,66295.43הנציבות האוטונומית צ'וּשְׂיוֹנְג של היִי楚雄彝族自治州Chŭxióng Yízú Zìzhìzhōu2,416,74728,41785.05הנציבות האוטונומית חוֹנְגְחֶה של ההָאנִי והיִי红河哈尼族彝族自治州Hónghé Hānízú Yízú Zìzhìzhōu4,478,42232,165139.2הנציבות האוטונומית וֶנְשָׁאן של הגְ'וָאנְג והמְיָאוֹ文山壮族苗族自治州Wénshān Zhuàngzú Miáozú Zìzhìzhōu3,503,21831,421111.5הנציבות האוטונומית שִׂישְׁווָאנְגְבָּאנָּה של הדָאי西双版纳傣族自治州Xīshuāngbănnà Dăizú Zìzhìzhōu1,301,40719,06668.26הנציבות האוטונומית דָאלִי של הבָּאי大理白族自治州Dàlĭ Báizú Zìzhìzhōu3,337,55928,300117.9הנציבות האוטונומית דֶחוֹנְג של הדָאי והגִ'ינְגְפּוֹ德宏傣族景颇族自治州Déhóng Dăizú Jĭngpōzú Zìzhìzhōu1,315,70911,171117.8הנציבות האוטונומית נוּגְ'יָאנְג של הליסו怒江傈僳族自治州Nùjiāng Lìsùzú Zìzhìzhōu552,69414,59737.86הנציבות האוטונומית הטיבטית דִיצִ'ינְג (דֶצֶ'ן)迪庆藏族自治州Díqìng Zàngzú Zìzhìzhōu387,51123,19216.71

גלריית תמונות

קישורים חיצוניים




הערות שוליים

*
קטגוריה:הרפובליקה העממית של סין: מחוזות